CELEX: 32017R0359
Language: hu
Date: 2017-02-28 00:00:00
Title: A Bizottság (EU) 2017/359 végrehajtási rendelete (2017. február 28.) az 540/2011/EU végrehajtási rendeletnek az oxifluorfen hatóanyag jóváhagyási feltételei tekintetében történő módosításáról (EGT-vonatkozású szöveg. )

1.3.2017   
            
            
               HU
            
            
               Az Európai Unió Hivatalos Lapja
            
            
               L 54/8
            
         A BIZOTTSÁG (EU) 2017/359 VÉGREHAJTÁSI RENDELETE
   (2017. február 28.)
   az 540/2011/EU végrehajtási rendeletnek az oxifluorfen hatóanyag jóváhagyási feltételei tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 21. cikke (3) bekezdésében említett második eshetőségre, valamint 78. cikkének (2) bekezdésére,
   mivel:
   
               (1)
            
            
               A 798/2011/EU bizottsági végrehajtási rendelet (2) az oxifluorfent mint hatóanyagot az 1107/2009/EK rendeletnek megfelelően jóváhagyta, azzal a feltétellel, hogy az érintett tagállamok biztosítják, hogy a kérelmező, amelynek a kérelmére az oxifluorfent jóváhagyták, további megerősítő információkat nyújt be öt konkrét szempont vonatkozásában; e szempontok egyike a hatóanyag, továbbá az RH-45469, az MW 306, az MW 347 és az MW 274 metabolit, valamint a nem azonosított Deg 27 metabolit vízi élőlényekre jelentett lehetséges kockázata.
            
         
               (2)
            
            
               A kérelmező a megerősítő adatokra vonatkozó követelmény teljesítése érdekében 2012. június 29-én és december 15-én további információkat nyújtott be az arra előírt határidőn belül a referens tagállamnak, Spanyolországnak.
            
         
               (3)
            
            
               Spanyolország elvégezte a kérelmező által szolgáltatott kiegészítő információk értékelését. A tagállam 2014. július 14-én az értékelő jelentéstervezethez fűzött kiegészítés formájában benyújtotta értékelését a többi tagállamnak, a Bizottságnak és az Európai Élelmiszerbiztonsági Hatóságnak (a továbbiakban: Hatóság).
            
         
               (4)
            
            
               A referens tagállam konzultált a tagállamokkal, a kérelmezővel és a Hatósággal, felkérve őket, hogy fűzzenek észrevételeket értékeléséhez. A Hatóság 2014. november 6-án technikai jelentést (3) tett közzé, összefoglalva az oxifluorfenről folytatott konzultáció eredményeit.
            
         
               (5)
            
            
               A Bizottság az értékelés bizonyos területei vonatkozásában konzultált a Hatósággal. A Hatóság 2015. július 28-án terjesztette elő az oxifluorfennél felmerülő kockázatok értékeléséről szóló következtetését (4). Az értékelő jelentés tervezetét, a hozzá fűzött kiegészítést és a Hatóság következtetését a tagállamok és a Bizottság a Növények, Állatok, Élelmiszerek és Takarmányok Állandó Bizottsága keretében közösen megvizsgálták, majd az oxifluorfenről szóló bizottsági felülvizsgálati jelentés formájában 2017. január 24-én véglegesítették.
            
         
               (6)
            
            
               A Bizottság felkérte a kérelmezőt, hogy nyújtsa be az oxifluorfenről szóló vizsgálati jelentéssel kapcsolatos észrevételeit.
            
         
               (7)
            
            
               A Bizottság megállapította, hogy a benyújtott további információk tanúsága szerint a kiindulási anyag és két metabolitja, az MW 347 és a Deg 27 nagy kockázatot jelent a vízi élőlényekre.
            
         
               (8)
            
            
               A Bizottság következtetése szerint nem került sor a szükséges további megerősítő információk hiánytalan benyújtására, és a vízi élőlényeket az oxifluorfen és két metabolitja, az MW 347 és a Deg 27 általi expozíció révén érintő nagy kockázat csak további korlátozásokkal zárható ki.
            
         
               (9)
            
            
               A vízi élőlények expozíciójának lehető legkisebbre való csökkentése érdekében tehát indokolt további korlátozásokat elrendelni e hatóanyag felhasználási feltételei vonatkozásában, és az említett fajok védelme érdekében külön kockázatcsökkentő intézkedésekről kell gondoskodni.
            
         
               (10)
            
            
               Az 540/2011/EU bizottsági végrehajtási rendelet (5) mellékletét ezért ennek megfelelően módosítani kell.
            
         
               (11)
            
            
               A tagállamok számára időt kell biztosítani az oxifluorfent tartalmazó növényvédő szerekre vonatkozó engedélyek módosítására vagy visszavonására.
            
         
               (12)
            
            
               Amennyiben a tagállamok az 1107/2009/EK rendelet 46. cikke értelmében türelmi időt biztosítanak az oxifluorfent tartalmazó növényvédő szerek tekintetében, ez az időszak legfeljebb 2018. június 21-ig tarthat.
            
         
               (13)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 540/2011/EU végrehajtási rendelet módosítása
   Az 540/2011/EU végrehajtási rendelet melléklete e rendelet mellékletének megfelelően módosul.
   2. cikk
   Átmeneti intézkedések
   A tagállamok az oxifluorfen hatóanyagú növényvédő szerekre érvényben lévő engedélyeket az 1107/2009/EK rendeletnek megfelelően 2017. június 21-ig szükség szerint módosítják vagy visszavonják.
   3. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2018. június 21-ig le kell járnia.
   4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 309., 2009.11.24., 1. o.
   
   
      (2)  A Bizottság 798/2011/EU végrehajtási rendelete (2011. augusztus 9.) az oxifluorfen hatóanyagnak a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti jóváhagyásáról, továbbá az 540/2011/EU bizottsági végrehajtási rendelet és a 2008/934/EK bizottsági határozat mellékletének módosításáról (HL L 205., 2011.8.10., 9. o.).
   
      (3)  EFSA (Európai Élelmiszerbiztonsági Hatóság), 2014. Technical report on the outcome of the consultation with Member States, the applicant and EFSA on the pesticide risk assessment of confirmatory data for oxyfluorfen (Technikai jelentés a tagállamokkal, a kérelmezővel és az Európai Élelmiszerbiztonsági Hatósággal az oxifluorfenre vonatkozóan benyújtott megerősítő adatok alapján az ilyen hatóanyagú növényvédő szerekkel kapcsolatban felmerülő kockázatok felméréséről folytatott konzultáció eredményéről). EFSA supporting publication (kapcsolódó közlemény) 2014:EN-686. 40. o.
   
      (4)  Conclusion on the peer review of the pesticide risk assessment for the active substance oxyfluorfen in light of confirmatory data (Az oxifluorfen hatóanyagú növényvédő szereknél felmerülő kockázatok értékelésének szakmai vizsgálatából a megerősítő adatok alapján levont következtetés). EFSA Journal (2015); 13(8): 4205, 45 pp. doi: 10.2903/j.efsa.2015/4205.
   
      (5)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról EGT-vonatkozású szöveg (HL L 153., 2011.6.11., 1. o.).
   
      MELLÉKLET
      Az 540/2011/EU végrehajtási rendelet melléklete B. részének 11. sorában (oxifluorfen) az „Egyedi rendelkezések” oszlop helyébe a következő szöveg lép:
      
         „A. RÉSZ
         Kizárólag gyomirtó szerként engedélyezhető, az ősztől kora tavaszig tartó időszakban, sávokban, talajközeli felhasználásra, hektáronként és évente legfeljebb 150 g hatóanyag adagolással.
         B. RÉSZ
         Az 1107/2009/EK rendelet 29. cikkének (6) bekezdésében említett egységes alapelvek érvényesítése érdekében figyelembe kell venni a Növények, Állatok, Élelmiszerek és Takarmányok Állandó Bizottságában véglegesített, az oxifluorfenről szóló vizsgálati jelentésben és különösen annak I. és II. függelékében található megállapításokat.
         Ebben az átfogó értékelésben a tagállamoknak fokozott figyelmet kell fordítaniuk a következőkre:
         
                     —
                  
                  
                     a szert kezelők biztonsága. Gondoskodniuk kell arról, hogy a felhasználási feltételek adott esetben előírják megfelelő egyéni védőfelszerelés használatát,
                  
               
                     —
                  
                  
                     a vízi élőlényekre, a gilisztaevő emlősökre, a talajlakó makroorganizmusokra, a nem célzott ízeltlábúakra és a nem célzott növényekre jelentett kockázatok.
                  
               A használati feltételek között szerepelniük kell kockázatcsökkentő intézkedéseknek (például permetezésmentes pufferzónák és szivárgáscsökkentő szórófejek), és gondoskodni kell a növényvédő szerek megfelelő címkézéséről. A feltételek között adott esetben további kockázatcsökkentő intézkedéseknek is szerepelniük kell.”